CELEX: 32019D1261
Language: hr
Date: 2019-07-15 00:00:00
Title: Odluka Vijeća (EU) 2019/1261 od 15. srpnja 2019. o stajalištu koje treba zauzeti u ime Europske unije u okviru Zajedničkog odbora osnovanog Okvirnim sporazumom o partnerstvu i suradnji između Europske unije i njezinih država članica, s jedne strane, i Republike Filipina, s druge strane, u pogledu donošenja odluka o poslovniku Zajedničkog odbora i opisu poslova specijaliziranih pododbora

25.7.2019   
               
               
                  HR
               
               
                  Službeni list Europske unije
               
               
                  L 197/49
               
            
         ODLUKA VIJEĆA (EU) 2019/1261
         od 15. srpnja 2019.
         o stajalištu koje treba zauzeti u ime Europske unije u okviru Zajedničkog odbora osnovanog Okvirnim sporazumom o partnerstvu i suradnji između Europske unije i njezinih država članica, s jedne strane, i Republike Filipina, s druge strane, u pogledu donošenja odluka o poslovniku Zajedničkog odbora i opisu poslova specijaliziranih pododbora
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegove članke 207. i 209. u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Okvirni sporazum o partnerstvu i suradnji između Europske unije i njezinih država članica, s jedne strane, i Republike Filipina, s druge strane (1) („Sporazum”), stupio je na snagu 1. ožujka 2018.
                  
               
                     (2)
                  
                  
                     Člankom 48. stavkom 1. Sporazuma osnovan je Zajednički odbor kako bi se osigurali ispravno funkcioniranje i provedba Sporazuma („Zajednički odbor”).
                  
               
                     (3)
                  
                  
                     Člankom 48. stavkom 5. Sporazuma predviđa se da Zajednički odbor donosi svoj poslovnik, a člankom 48. stavkom 3. predviđeno je da može osnivati specijalizirane pododbore.
                  
               
                     (4)
                  
                  
                     Kako bi se osigurala djelotvorna provedba Sporazuma, trebalo bi što prije donijeti poslovnik Zajedničkog odbora.
                  
               
                     (5)
                  
                  
                     Primjereno je utvrditi stajalište koje treba zauzeti u ime Unije u okviru Zajedničkog odbora.
                  
               
                     (6)
                  
                  
                     Stajalište Unije u okviru Zajedničkog odbora trebalo bi stoga biti da se podupre donošenje priloženih nacrta odluka Zajedničkog odbora,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije na prvom sastanku Zajedničkog odbora jest da se podupre donošenje nacrta odluka Zajedničkog odbora priloženih ovoj Odluci.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 15. srpnja 2019.
            
               
                  Za Vijeće
               
               
                  Predsjednica
               
               F. MOGHERINI
            
         
         
            (1)  SL L 343, 22.12.2017., str. 3.
         
      
      
         
            NACRT
            ODLUKA br. 1/… ZAJEDNIČKOG ODBORA OSNOVANOG OKVIRNIM SPORAZUMOM O PARTNERSTVU I SURADNJI IZMEĐU EU-a i FILIPINA
            od …
            o donošenju Poslovnika
            ZAJEDNIČKI ODBOR,
            uzimajući u obzir Okvirni sporazum o partnerstvu i suradnji između Europske unije i njezinih država članica, s jedne strane, i Republike Filipina, s druge strane (1) („Sporazum”), a posebno njegov članak 48.,
            budući da:
            
                        (1)
                     
                     
                        Sporazum je stupio na snagu 1. ožujka 2018.
                     
                  
                        (2)
                     
                     
                        Stoga bi trebalo donijeti Poslovnik Zajedničkog odbora,
                     
                  DONIO JE OVU ODLUKU:
            
               Jedini članak
               
                  1.   Donosi se Poslovnik Zajedničkog odbora kako je utvrđen u Prilogu.
               
               
                  2.   Ova Odluka stupa na snagu na dan donošenja.
               
            
            
               Sastavljeno u …
               
                  
                     Za Zajednički odbor
                  
                  
                     Predsjednik
                  
               
            
            
               (1)  SL L 343, 22.12.2017., str. 3.
            
         
         
            
               PRILOG
               
                  Poslovnik Zajedničkog odbora
               
               
                  Članak 1.
                  Zadaće i sastav
                  
                     1.   Zajednički odbor obavlja zadaće predviđene člankom 48. Okvirnog sporazuma o partnerstvu i suradnji između Europske unije i njezinih država članica, s jedne strane, i Republike Filipina, s druge strane („Sporazum”), dalje u tekstu zajednički „stranke”, a pojedinačno „stranka”.
                  
                  
                     2.   Zajednički odbor sastoji se od predstavnika obiju strana na razini viših dužnosnika.
                  
               
               
                  Članak 2.
                  Sastanci
                  
                     1.   Zajednički odbor obično se sastaje svake dvije godine. Sastanke Zajedničkog odbora saziva predsjednik. Sastanci se održavaju naizmjenično u Manili i Bruxellesu na zajednički dogovoren datum. Posebne sjednice Zajedničkog odbora mogu se održati na zahtjev bilo koje stranke ako se stranke tako dogovore.
                  
                  
                     2.   Ako se obje stranke slože, sastanci Zajedničkog odbora mogu se iznimno održati videokonferencijom ili telekonferencijom.
                  
                  
                     3.   Sastanci Zajedničkog odbora održavaju se isključivo i u povjerenju između predstavnika stranaka, osim ako se stranke dogovore drukčije.
                  
               
               
                  Članak 3.
                  Predsjednik
                  Stranka domaćin prvog sastanka Zajedničkog odbora predsjeda sastancima od tog sastanka do 31. prosinca te godine. Zajedničkim odborom kasnije se predsjeda naizmjenično u razdoblju od dvije godine.
               
               
                  Članak 4.
                  Sudionici
                  
                     1.   Članovi delegacije svake stranke sastoje se od predstavnika stranaka pod vodstvom viših dužnosnika.
                  
                  
                     2.   Svaka stranka obavješćuje drugu stranku o stvarnom sastavu svoje delegacije 21 radni dan prije sastanka.
                  
                  
                     3.   Predsjednik osigurava da svi sudionici sastanaka Zajedničkog odbora budu propisno imenovani predstavnici stranaka. Nedoumice o sastavu delegacije podnose se predsjedniku.
                  
                  
                     4.   Stranke, uz prethodni dogovor, mogu pozvati treće strane na sastanak radi pružanja informacija o određenoj temi ako se to smatra potrebnim. Svaka stranka obavješćuje drugu stranku o namjeri pozivanja treće strane najmanje 21 radni dan prije sastanka.
                  
               
               
                  Članak 5.
                  Tajništvo
                  Predstavnik Europske službe za vanjsko djelovanje i predstavnik Ministarstva vanjskih poslova Republike Filipina djeluju zajednički kao tajnici Zajedničkog odbora. Sva dolazna i odlazna komunikacija predsjednika prosljeđuje se tajnicima. Dolazna i odlazna korespondencija predsjednika može se odvijati pisanim putem u bilo kojem obliku, uključujući i elektroničku poštu.
               
               
                  Članak 6.
                  Dnevni red sastanaka
                  
                     1.   Predsjednik sastavlja privremeni dnevni red za svaki sastanak. Privremeni dnevni red šalje se, zajedno s odgovarajućim dokumentima, najmanje 21 radni dan prije sastanka.
                  
                  
                     2.   Zajednički odbor donosi dnevni red. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.
                  
               
               
                  Članak 7.
                  Zapisnik
                  
                     1.   Dva tajnika zajednički pripremaju nacrt sažetka ishoda/zaključaka sastanka.
                  
                  
                     2.   Voditelj delegacije svake stranke odobrava i potpisuje nacrt sažetka u dva primjerka. Svaka stranka dobiva jedan izvornik odobrenog i potpisanog sažetka.
                  
               
               
                  Članak 8.
                  Odluke i preporuke
                  
                     1.   Zajednički odbor može donositi odluke ili davati preporuke radi ostvarenja ciljeva Sporazuma. Odluke i preporuke donose se zajedničkim sporazumom stranaka. Odluke i preporuke donose se nakon što stranke dovrše svoje unutarnje postupke u skladu sa svojim zakonima i propisima.
                  
                  
                     2.   Zajednički odbor može odlučiti o donošenju odluka ili preporuka pisanim postupkom. U takvim slučajevima stranke dogovaraju rok trajanja postupka. Ako do isteka tog roka ni jedna stranka ne izrazi svoje protivljenje predloženoj odluci ili preporuci, predsjednik Zajedničkog odbora tu odluku ili preporuku proglašava donesenom bez prigovora.
                  
               
               
                  Članak 9.
                  Troškovi
                  
                     1.   Svaka stranka snosi troškove nastale svojim sudjelovanjem na sastancima Zajedničkog odbora, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.
                  
                  
                     2.   Svaka stranka snosi svoje troškove nastale u vezi s usmenim prevođenjem na sastancima i pismenim prevođenjem.
                  
                  
                     3.   Stranka koja je domaćin sastanka snosi troškove u vezi s organizacijom sastanaka i umnožavanjem dokumenata.
                  
               
               
                  Članak 10.
                  Specijalizirani pododbori
                  
                     1.   U skladu s člankom 48. stavkom 3. Sporazuma Zajednički odbor može osnovati specijalizirane pododbore kako bi mu pomogli pri obavljanju njegovih zadaća. Specijalizirani pododbori podnose izvješća Zajedničkom odboru isključivo nakon svakog svojeg sastanka.
                  
                  
                     2.   Zajednički odbor definira opis poslova svakog specijaliziranog pododbora.
                  
                  
                     3.   Zajednički odbor može odlučiti izmijeniti opis poslova ili ukinuti bilo koji postojeći specijalizirani pododbor.
                  
                  
                     4.   Specijalizirani pododbori mogu davati preporuke koje odobrava Zajednički odbor.
                  
               
            
         
      
      
         
            NACRT
            ODLUKA br. 2/… ZAJEDNIČKOG ODBORA OSNOVANOG OKVIRNIM SPORAZUMOM O PARTNERSTVU I SURADNJI IZMEĐU EU-a i FILIPINA
            od …
            o osnivanju specijaliziranih pododbora i donošenju njihova opisa poslova
            ZAJEDNIČKI ODBOR,
            uzimajući u obzir Okvirni sporazum o partnerstvu i suradnji između Europske unije i njezinih država članica, s jedne strane, i Republike Filipina, s druge strane („Sporazum”), a posebno njegov članak 48. stavak 3.,
            uzimajući u obzir članak 10. Poslovnika Zajedničkog odbora,
            budući da:
            
                        (1)
                     
                     
                        Kako bi se omogućile rasprave na stručnoj razini u ključnim područjima obuhvaćenima područjem primjene Sporazuma, trebalo bi osnovati specijalizirane pododbore.
                     
                  
                        (2)
                     
                     
                        U skladu s člankom 8. Poslovnika Zajedničkog odbora, Zajednički odbor može odlučiti donijeti odluke pisanim postupkom,
                     
                  DONIO JE OVU ODLUKU:
            
               Jedini članak
               Osnivaju se specijalizirani pododbori navedeni u Prilogu I. Opis poslova specijaliziranih pododbora utvrđuje se u Prilogu II.
            
            
               Sastavljeno u …
               
                  
                     Za Zajednički odbor
                  
                  
                     Predsjednik
                  
               
            
         
         
            
               PRILOG I.
               
                  Zajednički odbor osnovan Okvirnim sporazumom o partnerstvu i suradnji između EU-a i Filipina
               
               Popis specijaliziranih pododbora
               […]
            
         
         
            
               PRILOG II
               
                  Opis poslova specijaliziranih pododbora osnovanih Okvirnim sporazumom o partnerstvu i suradnji između Europske unije i njezinih država članica, s jedne strane, i Republike Filipina, s druge strane, (dalje u tekstu zajednički „stranke”, a pojedinačno „stranka”)
               
               
                  Članak 1.
                  Specijalizirani pododbori raspravljaju o predmetima ili posebnim projektima povezanima s relevantnim područjem suradnje.
               
               
                  Članak 2.
                  Specijalizirani pododbori djeluju pod nadzorom Zajedničkog odbora. Izvješćuju predsjednika Zajedničkog odbora te mu šalju sažetak ishoda/zaključaka u roku od 30 radnih dana nakon svakog sastanka.
               
               
                  Članak 3.
                  
                     1.   Specijalizirani pododbori sastavljeni su od predstavnika stranaka. Voditelji delegacija relevantnih specijaliziranih pododbora međusobno se obavješćuju o predstavnicima obiju stranaka u specijaliziranim pododborima prije sastanka.
                  
                  
                     2.   Na temelju dogovora voditelja delegacija specijaliziranih pododbora u pisanom obliku, specijalizirani pododbori mogu, prema potrebi, pozvati treće strane na svoje sastanke i saslušati ih u vezi s određenim točkama na dnevnom redu. Svaka stranka mora obavijestiti drugu stranku o namjeri pozivanja treće strane najmanje 10 radnih dana prije sastanka. Izbor jedne ili više trećih strana stranke dogovaraju prije sastanka.
                  
               
               
                  Članak 4.
                  Specijaliziranim pododborima predsjeda stranka koja predsjeda Zajedničkim odborom te im je ona, u načelu, i domaćin.
               
               
                  Članak 5.
                  Predstavnik Europske službe za vanjsko djelovanje ili relevantne glavne uprave Europske komisije i predstavnik predmetne vodeće agencije za Vladu Republike Filipina zajednički djeluju kao tajnici specijaliziranih pododbora.
               
               
                  Članak 6.
                  
                     1.   Specijalizirani pododbori sastaju se kada je to potrebno, u skladu s dogovorom stranaka i na temelju pisanog zahtjeva jedne od stranaka. Svaki se sastanak održava u mjestu i na datum o kojima se stranke dogovore. Ako se obje stranke slože, sastanci specijaliziranih pododbora mogu se iznimno održati videokonferencijom ili telekonferencijom.
                  
                  
                     2.   Ako jedna stranka zatraži sastanak specijaliziranog pododbora, tajnik druge stranke odgovara u roku od 21 radnog dana od primitka zahtjeva.
                  
                  
                     3.   Uzimajući u obzir članak 3. stavak 2. u vezi s trećim stranama, svaka stranka obavješćuje predsjednika o predviđenom sastavu svoje delegacije pravodobno prije sastanka.
                  
               
               
                  Članak 7.
                  
                     1.   Predsjednik strankama priopćuje nacrt dnevnog reda najkasnije 21 radni dan prije sastanka.
                  
                  
                     2.   Svaka stranka može od predsjednika tražiti da uključi određenu točku u dnevni red sastanka specijaliziranog pododbora. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.
                  
               
               
                  Članak 8.
                  
                     1.   Tajnici zajednički pripremaju nacrt sažetka ishoda/zaključaka.
                  
                  
                     2.   Voditelj delegacije svake stranke odobrava i potpisuje nacrt sažetka u dva primjerka prije završetka svakog sastanka. Svaka stranka dobiva jedan izvornik odobrenog i potpisanog sažetka.
                  
                  
                     3.   Sastanci specijaliziranih pododbora održavaju se isključivo i u povjerenju između predstavnika obiju stranaka, osim ako se stranke dogovore drukčije.